b'\n_START_ARTICLE_\nIBM DB2\n_START_SECTION_\nScurt\xc4\x83 istorie\n_START_PARAGRAPH_\nOriginile DB2 le reg\xc4\x83sim la \xc3\xaenceputul anilor 70, atunci c\xc3\xa2nd Edgar F. Codd, un cercet\xc4\x83tor ce lucra la IBM, a descris \xc3\xaen cartea sa  teoria bazelor de date rela\xc8\x9bionale._NEWLINE_In 1974 centrul de cercetare IBM de la San Jose a dezvoltat un sistem de gestiune de bazelor de date rela\xc8\x9bionale, System R, care folosea conceptele propuse de Codd \xc8\x99i implementa limbajul de interogare SQL, care apoi a devenit limbajul standard de interogare a bazelor de date rela\xc8\x9bionale. IBM a continuat apoi dezvoltarea serverelor de baze de date pe mai multe platforme mainframe, precum Virtual Machine (VM), Virtual Storage Extended (VSE), \xc8\x99i Multiple Virtual Storage (MVS)._NEWLINE_Numele de DB2, sau IBM Database 2, a fost pentru prima dat\xc4\x83 dat \xc3\xaen 1983 c\xc3\xa2nd IBM a lansat DB2 pentru MVS. Numele a fost ales pentru a indica schimbarea de paradigm\xc4\x83, de la bazele de date ierarhice, precum IMS, foarte populare \xc3\xaen acei ani, la bazele de date rela\xc8\x9bionale._NEWLINE_Vreme de ca\xc8\x9biva ani, DB2 ca \xc8\x99i sistem de baze de date rela\xc8\x9bionale, a fost disponibil exclusiv pe platformele mainframe ale IBM. Abia \xc3\xaen anii 90 IBM a lansat versiuni de DB2 \xc8\x99i pentru alte sisteme de operare, precum OS/2, Unix, Linux sau Windows. _NEWLINE_In 1996, IBM a anun\xc8\x9bat versiunea 5 a DB2 Universal Database (UDB), ce era disponibil\xc4\x83 pe o mul\xc8\x9bime de sisteme de operare (OS/2, Unix, Linux, Windows, AIX, HP-UX, Solaris) de la diver\xc8\x99i produc\xc4\x83tori, \xc8\x99i pe o mul\xc8\x9bime de platforme hardware._NEWLINE_In 2006 IBM a anun\xc8\x9bat "Viper", numele de cod pentru DB2 versiunea 9 atat pentru LUW (Linux-Unix-Windows) cat \xc8\x99i pentru z/OS (sistemul de operare pentru mainframe), despre care IBM a spus c\xc4\x83 este prima baz\xc4\x83 de date rela\xc8\x9bionale care stocheaza XML \xc3\xaen mod nativ._NEWLINE_Ultima versiune de DB2 este 11.1, lansat\xc4\x83 \xc3\xaen 2016.'